Vėžalaukio ąžuolas
55°22′04″š. pl. 22°26′27″r. ilg.﻿ / ﻿55.367744°š. pl. 22.440777°r. ilg.﻿ / 55.367744; 22.440777 Vėžalaukio ąžuolas – valstybės saugomas gamtos paveldo objektas, išskirtinis ąžuolas, augantis Tauragės rajone, Vėžalaukio kaime (Mažonų sen.), 2,5 km į vakarus nuo kelio  A12  Ryga–Šiauliai–Tauragė–Kaliningradas . Objektas pasiekiamas iš kelio  4520  Šakvietis–Lomiai–Eidintai , 1,2 km į pietryčius nuo Lomių. Informacinėmis rodyklėmis nepažymėtas. Vėžalaukio ąžuolas žaliuoja dirbamų laukų apsuptyje, tarp Agluonos (Šešuvies intako) ir Gryblaukio miško, 150 m į pietus nuo vienkiemio, šalia praeinančio lauko keliuko. Tame pačiame kaime auga saugomas Agluonos ąžuolas. Medį paskelbė saugomu LR Aplinkos ministrass 2016 m. vasario 8 d. (įsakymo Nr. D1-88).